Városfórum

Ha már van városod, a városfórum gombra kattintva megnézheted városod fórumát.
A városfórumot a városod profilján található Fájl:Varosforum.png gombra kattintva éred el.

Itt tehetsz fel kérdéseket a többieknek, kérhetsz tanácsot, segítséget, megmutathatod az elért eredményeidet, jelentéseidet vagy kínálhatsz fel tárgyakat, termékeket.

Hogy használni tudd a fórumot, érdemes megismerkedni a részeivel:

# A fórum részei

## Mindenki számára elérhető részek

Fájl:Forum 2-0.png
**1.** Itt látod a topikokat. Amelyik sárga színnel van színezve, abban van egy új hozzászólás.

**2.** Erre a gombra kattintva megnézheted, hogy kinek van hozzáférése az aktuális fórumhoz.

**3.** Ezzel a gombbal az aktuális fórumban lévő topikokat olvasottá tudod tenni.

**4.** Itt láthatod az aktuális topikokat, melyekhez hozzá is szólhatsz. Kattints a topik nevére, majd az ablak alján található Válasz gombbal elküldheted az üzeneted.

Minden topik neve előtt van egy szimbólum, az alábbi jelentésekkel:

 Fájl:Forum lezarva.png | A topikot egy városvezető lezárta, hozzászólni nem lehetséges

**5.** Itt a városfórumot egy új böngészőlapon tudod megnyitni, ahol ugyanúgy írhatsz bele, viszont a jelentéseket nem tudod megnyitni.

**6.** A városalapítók (fekete kalaposok) a Fórum rendezése gomb segítségével tudják a fórumot karbantartani. Ugyanebben a sorban található az Új téma gomb és a fórum lezárása is. A fórum rendezése és lezárása gombokat csak a város kalaposai használhatják. Ha a fórum lezárása gombra kattintasz, akkor a fórum jele helyett egy lakat lesz látható illetve ebbe a témába új hozzászólást nem lehet küldeni. A fórum rendezéséről és lezárásáról részletesebb leírás lentebb olvasható.

## Városalapítók számára elérhető részek

A városalapítókat (fekete kalaposok) ezeken kívül további lehetőségek várják:

Fájl:Forum rendez 2-0.png
**6. Fórum rendezése:** A felső dobozban látod a saját városod fórumait, választhatsz szimbólumot, hozzáférési jogosultságot (Városfórum: mindenki számára elérhető, Rejtett fórum: csak a kalaposok számára elérhető), változtathatod a sorrendet illetve törölhetsz a Fájl:Torol 2.0.png gombbal fölösleges fórumokat. A játékosok a rejtett fórumot a legtöbb esetben városvezetői fórumnak, szövetségvezetői fórumnak vagy archívumnak használják.

**7. Új fórum létrehozása:** Ha új fórumot szeretnél létrehozni, azt itt megteheted. Írd be a kívánt nevet, majd válaszd ki a hozzáférési jogosultságot. Az OK gombra kattintva a fórumrész elkészült, már csak fel kell tölteni. Erről részletesebb leírás olvasható lejjebb.

**8. Fórummeghívók küldése:** Ha a városfórumot meg szeretnéd osztani egy másik várossal, akkor nincs más dolgod, mint hogy beírod a város nevét, kiválasztod a kívánt fórumrészt, majd a meghívót elküldöd az OK gombbal. Ha egy várostól szeretnéd visszavonni a meghívót, akkor ezt a töröl gombbal megteheted a meghívott idegen városok pont alatt.

**9. Fórummeghívó elfogadása:** Itt tudsz más várostól érkező meghívókat elfogadni (esetleg visszautasítani). Itt fogod látni a fórum tulajdonosát, a fórum nevét, a státuszát. A sorrendet is tudod változtatni a le és a fel gombok segítségével. A felesleges fórumokat a töröl gombbal tudod a kukába tenni.

**10. Topikok rendezése:** A topik nevére kattintva az alsó sorban az alábbi ikonokat találjuk:

 Fájl:Torol 2.0.png Az aktuális topikot ezzel a gombbal tudod törölni. Ezt csak óvatosan használd, ugyanis ha törlöd, akkor nincs lehetőség visszaállítani.

# Topikok és hozzászólások

## Hozzászólások

Ha találtál megfelelő helyet a hozzászólásodnak, akkor kattints a topikon belül a Válasz gombra. Ekkor megjelenik egy üres rész, ahová az üzeneted írhatod. Ha kész vagy, kattints a Küldés gombra.

A saját üzeneteidet bármikor módosíthatod a **Szerkeszt** gombra kattintva.

Üzenetedet bármikor törölheted a **Töröl** gomb segítségével.

Ha egy korábbi hozzászólásra szeretnél válaszolni, használd az **Idéz** gombot.
Városvezetők a szerkeszt és töröl gombokat mindegyik hozzászólás fölött látják és használhatják is.

**A városvezetők dolga és kötelezettsége a fórumokon a kulturált beszélgetés fenntartása, ha valaki ettől eltér, akkor az ő feladatuk a rendrakás.**

## Új topik nyitása

Nyithatsz új topikot, ha az alsó sorban az Új téma gombra kattintasz.
Ekkor egy űrlappal találod szembe magad, megadhatod a topik címét illetve az üzeneted, amely egyben az első hozzászólás is lesz.

Az alsó sorban választhatod a Fontos opciót, ekkor a topik címe egy **Fontos:** jelzővel bővül és a topiklistán felülre kerül. Ezt utólag bármikor módosíthatod a Fájl:Szerkeszt 2.0.png gomb segítségével.

### Szavazás

Ha a szavazás gombot kipipálod, akkor megjelenik egy újabb űrlap, itt egy szavazást tudsz kezdeményezni. Ennek a részei a következők:

Fájl:Szavazas 2-0.png
**1.** Megadhatod a szavazás nevét, ez egyben a topik alneve is lesz.

**2.** A szavazás időtartamát is beállíthatod, ha nem írsz be számot, akkor határozatlan ideig szól majd a szavazás.

**3.** Ha bejelölöd a több választási lehetőséget, akkor mindenki egynél több opcióra is szavazhat.

**4.** Beállíthatod hogy a szavazás anonim legyen vagy látszódjon, hogy ki mire szavazott.

**5.** Ezek után írhatod be a lehetséges válaszokat, ezekre fognak szavazni a többiek. Maximum 12 választási lehetőséget adhatsz, ezen a képen a könnyebb áttekinthetőség miatt csak 4 válasz szerepel.

**6.** A Küldés gombbal küldheted el a szavazást, amelyre attól a perctől kezdve szavazhatnak a többiek.

*Figyelem! Csak azok szavazhatnak, akiket a Felhasználólistán látsz, tehát jól gondold meg, melyik fórumba teszed a szavazást.*

Cherrug 2012. szeptember 5., 20:26 (UTC)